ফিন ডামেন
ফিন গিলবার্ট ডামেন (জার্মান উচ্চারণ: [fɪn da:mən], জার্মান: Finn Dahmen; জন্ম: ২৭ মার্চ ১৯৯৮; ফিন ডামেন নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন গোলরক্ষক হিসেবে খেলেন। ২০০২–০৩ মৌসুমে, জার্মান ফুটবল ক্লাব বির্স্টাটের যুব পর্যায়ের হয়ে খেলার মাধ্যমে ডামেন ফুটবল জগতে প্রবেশ করেছেন এবং পরবর্তীকালে আইন্ট্রাখট ফ্রাঙ্কফুর্ট এবং মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব মাইনৎস ০৫ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। একই মৌসুমে তিনি মাইনৎস ০৫-এর মূল দলেও অন্তর্ভুক্ত হয়েছেন। ২০১২ সালে, ডামেন জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।